พิษโควิด!ฉุดดาวโจนส์,ทองคำร่วงแรง
หุ้นดาวโจนส์ปิดร่วง 344.93 จุด นักลงทุนกังวลโควิดฉุดเศรษฐกิจทรุด ด้านราคาน้ำมันเพิ่มขึ้น 39 เซนต์ ขณะที่ ทองคำลงแรง 11.20 ดอลลาร์
19 พ.ย. 2563

ดัชนีเฉลี่ยอุตสาหกรรมดาวโจนส์ปิดที่ 29,438.42 จุด ลดลง 344.93 จุด หรือ -1.16% ขณะที่ดัชนี เอสแอนด์พี 500 ปิดที่ 3,567.79 จุด ลดลง 41.74 จุด หรือ -1.16% ส่วนดัชนีแนสแดคปิดที่ 11,801.60 จุด ลดลง 97.74 จุด หรือ -0.82%
ดัชนีดาวโจนส์ตลาดหุ้นนิวยอร์กปิดร่วง เมื่อวันที่ 18 พ.ย. นักลงทุนวิตกกังวลเกี่ยวกับผลกระทบทางเศรษฐกิจที่เกิดจากการใช้มาตรการเข้มงวดในการควบคุมการแพร่ระบาดของไวรัสโควิด-19 ในสหรัฐ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 39 เซนต์ ปิดที่ 41.82 ดอลลาร์ ด้านเบรนต์ทะเลเหนือลอนดอน งวดส่งมอบเดือนมกราคม เพิ่มขึ้น 59 เซนต์ ปิดที่ 44.34 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนธันวาคม ลดลง 11.20 ดอลลาร์ ปิดที่ 1,873.90 ดอลลาร์ต่อออนซ์